text: পটিয়ায় চার দোকানকে জরিমানা || The Daily Janakantha
  নিজস্ব সংবাদদাতা, পটিয়া, চট্টগ্রাম, ১০ অক্টোবর ॥ পটিয়ায় মেয়াদোত্তীর্ণ ও অনুমোদনহীন বিভিন্ন কোম্পানির ওষুধের রমরমা ব্যবসা চলছে। দীর্ঘদিন ধরে পটিয়া পৌর সদর ও উপজেলার বিভিন্ন এলাকায় কিছু অসাধু ব্যবসায়ী এই ব্যবসা চালিয়ে যাচ্ছেন। বৃহস্পতিবার সকালে ভ্রাম্যমাণ আদালতের ম্যাজিস্ট্রেট ও পটিয়া উপজেলা নির্বাহী কর্মকর্তা হাবিবুল হাসানের নেতৃত্বে অভিযান চালিয়ে চার দোকানদারকে ১ লাখ ৫ হাজার টাকা জরিমানা করে আদায় করা হয়েছে। তবে অভিযানের খবর পেয়ে পৌর সদরের বিভিন্ন এলাকার ওষুধের দোকান বন্ধও করেছে। পোস্ট অফিস মোড় এলাকার সেন্ট্রাল ফার্মেসি ২০ হাজার টাকা, সোহা ফার্মেসি ৫০ হাজার টাকা, মেসার্স মোতালেব ফার্মেসি ১০ হাজার টাকা ও বাংলাদেশ ফার্মেসিকে ২৫ হাজার টাকা জরিমানা করে আদায় করা হয়েছে। জানা গেছে, পটিয়া উপজেলায় অসংখ্য দোকানে মেয়াদোত্তীর্ণ ওষুধ ও অনুমোদনহীন বিভিন্ন কোম্পানির ওষুধের রমরমা ব্যবসা চলছে। তাছাড়া যৌন উত্তেজক নিষিদ্ধ ভায়াগ্রা ওষুধসহ ভারতের বিভিন্ন ওষুধ দীর্ঘদিন ধরে পটিয়ার বিভিন্ন ফার্মেসিতে প্রকাশ্যে বিক্রি করা হচ্ছে। গোপন সংবাদে খবর পেয়ে ইউএনও ও ভ্রাম্যমাণ আদালতের ম্যাজিস্ট্রেট হাবিবুল হাসান অভিযান চালান। এ সময় উপস্থিত ছিলেন ড্রাগ সুপার ইমরান হোসেন ও পটিয়া থানার সেকেন্ড অফিসার মোহাম্মদ খালেদসহ পুলিশের একটি টিম।
  স্টাফ রিপোর্টার, নীলফামারী ॥ ডোমার উপজেলায় দুই মাদক সেবীর তিনমাস করে কারাদণ্ড দিয়েছে ভ্রাম্যমাণ আদালত। উপজেলা নির্বাহী অফিসার উম্মে ফাতিমা এ দণ্ডাদেশ প্রদান করেন। বৃহস্পতিবার দুপুরে দণ্ড প্রাপ্তদের কারাগারে প্রেরণ করে পুলিশ। দ-প্রাপ্তরা হলো ডোমার শহরের ছোট রাউতার আবু বকর সিদ্দিকের ছেলে মজনু ইসলাম ও হরিণচড়া ইউনিয়নের উত্তর হরিণচড়া গ্রামের আমিনুর রহমানের ছেলে রহিদুল ইসলাম।